Diari Oficial de la Generalitat Valenciana


Sumari del DOGV 4742, del 29-04-2004 (2004/3728)

Juí verbal de desnonament per falta de pagament número 0858/2003. Cèdula de notificació.
----------------------------------------------------------------------------------------

### Dades del document

Número de DOGV
:   4742

Data del DOGV
:   29-04-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/3728


Organisme emissor
:   Jutjat de Primera Instància Número 3 de València

Tipus de document
:   Anunci

Juí verbal de desnonament per falta de pagament número 0858/2003. Cèdula de notificació. [2004/F3728]
  
Procediment: Assumpte civil 0858/2003.
  
Jerónimo Toledano Iturbe, secretari del Jutjat de Primera Instància número 3 de València, fa saber:
  
Que en este jutjat se seguix procediment de juí verbal (desnonament per falta de pagament) - 0858/2003, a instància de General Constructor, SA, contra José Chacón.
  
En el juí referenciat, amb data 17 de març de 2004, el magistrat jutge Pedro Luis Viguer Soler ha dictat la resolució que té el contingut dispositiu del tenor literal següent:
  
Sentència
  
València, 17 de març de 2004
  
Vistes per Pedro Luis Viguer Soler, magistrat jutge del Jutjat de Primera Instància número 3 d'esta capital, les presents actuacions de juí verbal (desnonament per falta de pagament) - 0858/2003, promogudes per General Constructor, SA, representada per la procuradora María del Carmen Navarro Ballester, i dirigida per la lletrada Rocío Ocaña Villena contra José Chacón, sobre desnonament per falta de pagament. D'acord amb estes actuacions resolc:
  
Decisió
  
Estime la demanda formulada per General Constructor, SA, representat per la procuradora María del Carmen Navarro Ballester, contra José Chacón, declare resolt el contracte d'arrendament esmentat en la demanda inicial d'estes actuacions i en conseqüència que és procedent el desnonament sol·licitat per la part actora, com també condemne la part demandada a desallotjar i deixar a disposició de la part actora l'immoble situat al carrer del Palleter, 42-4a, de València, amb apercebiment de llançament en cas contrari, amb expressa imposició de les costes processals a la part demandada.
  
Contra la present resolució es pot interposar recurs d'apel·lació davant de l'Audiència Provincial de València, a tramitar conforme a la nova Llei d'Enjudiciament Civil (disposició transitòria segona). El recurs es prepararà per mitjà d'escrit presentat davant d'este jutjat en el termini de cinc dies hàbils comptats des del dia següent de la notificació, limitat a citar la resolució apel·lada, i manifestar la voluntat de recórrer, amb expressió dels pronunciaments que impugna (article 457.2 de la Llei d'Enjudiciament Civil 1/2000). Cal tindre en compte el que es preceptua en l'article 449.1 de la Llei d'Enjudiciament Civil 1/2000.
  
Esta és la meua sentència, que pronuncie, mane i firme.
  
I perquè valga de notificació en forma, amb prevenció dels recursos expressats en la resolució esmentada a la part demandada que es troba en parador desconegut, José Chacón, conformement amb el que s'establix en l'article 164 de la Llei d'Enjudiciament Civil, s'expedix el present edicte.